Butilimitas
Butilimitas (arab. بوتلميت‎ = Būtilimīt, pranc. Boutilimit) – miestas pietvakarių Mauritanijoje, Trarzoje, 164 km į pietryčius nuo Nuakšoto. Departamento centras. Pro miestą eina „Vilties kelias“, Butilimitas įsikūręs pusiaukelėje tarp Nuakšoto ir Alego. Svarbus religinis centras (antras pagal dydį šalyje po Šingečio). Medresėje yra gausi rankraščių kolekcija. Gaminami kilimai, sidabro dirbiniai.